ועדת הכספים, כנסת 17, פרוטוקול מספר 682, 2008-02-05 10:30

סטס מיסז'ניקוב: אנחנו ממשיכים בסעיף השני להיום.

סטס מיסז'ניקוב: אישור תקציב המועצה להסדר ההימורים בספורט לשנת 2007.

סטס מיסז'ניקוב: בבקשה אדוני המנהל הכללי, מה יש לך לחדש?

גדעון בריקמן: לחדש?

גדעון בריקמן: רק לבקש את האישור ל-2007.

גדעון בריקמן: 2008 עדיין לא.

סטס מיסז'ניקוב: אנחנו דחינו אז את התקציב כי הוא לא היה חתום, ואז ביקשנו שגורם מוסמך ממשרד הספורט יבוא לפה והגיע המנהל הכללי.

ניסן סלומינסקי: לא, אז היו לנו שתי סיבות.

ניסן סלומינסקי: אל"ף, שהוא לא היה חתום, ובי"ת, שאמרנו שפעם אחת ולתמיד צריכים להיכנס למסגרת מסודרת.

ניסן סלומינסקי: הם חלק ממדינת ישראל ומדינת ישראל מגישה את התקציב של שנת 2008 לפני 2008 וגם הם צריכים לעשות כך, ומאחר והם בסדר והם מגישים את זה בזמן ומגישים את זה למשרדים, אם השרים לא יידעו שהם צריכים לעמוד בלוח הזמנים, הם ימשכו את זה שוב.

ניסן סלומינסקי: אני מבטיח לך שבקצב הזה את 2008 נאשר ב-2009, בלי שום סיבה.

ניסן סלומינסקי: כמו שהיה עכשיו.

ניסן סלומינסקי: את תקציב 2007 הם הגישו בנובמבר 2006.

ניסן סלומינסקי: למה זה מגיע היום?

ניסן סלומינסקי: כי שני השרים, מה אכפת להם?

ניסן סלומינסקי: בין כה וכה הם יודעים שמתי שיגישו, זה בסדר.

ניסן סלומינסקי: אם הם פעם אחת יידעו שזה לא בסדר וזה כמו תקציב במדינה, אז הכול יתחיל להיות בסדר.

ניסן סלומינסקי: אותו דבר, תקציב 2008 הוגש בנובמבר 2007.

ניסן סלומינסקי: הם לא חותמים על זה והם יביאו לנו את זה ב-2009, מה אכפת להם?

ניסן סלומינסקי: וההפקרות תמשיך לחגוג.

ניסן סלומינסקי: אני חושב שאנחנו צריכים למצוא את הדרך לחסום את זה ושיבינו שגם התקציב של 2008 של מועצת ההימורים זה כמו כל תקציבי המשרדים וצריך להיות לפני 2008 וזה אפשרי וזה קיים, הם בסך הכול צריכים להסתכל חצי דקה ולחתום או לשאול את היועץ שלהם 'זה בסדר?

ניסן סלומינסקי: ' ולחתום.

ניסן סלומינסקי: ואין שום סיבה בעולם שלא יעשו את זה.

גדעון בריקמן: אני לא מבקש את רחמי הוועדה מנימוקי שר חדש וכניסה חדשה ולימוד הנושא.

גדעון בריקמן: אני לא מבקש.

גדעון בריקמן: לקחנו את זה לתשומת לבנו, אנחנו נעשה את הכול כדי שב-2008 נעשה את זה יותר זריז, אף על פי העובדה שאנחנו לא לבד, יש לנו גם שותפים, את משרד האוצר.

גדעון בריקמן: זה לא רק אנחנו צריכים לאשר את זה.

ניסן סלומינסקי: כשהשר שלך יחתום, תגידו האוצר לא חתם.

ניסן סלומינסקי: אז נדע להתמודד עם האוצר.

גדעון בריקמן: אנחנו מקבלים את הערת הוועדה.

ניסן סלומינסקי: למה הוא לא חתם על זה?

ניסן סלומינסקי: תסביר לי סתם למה.

גדעון בריקמן: השר נכנס רק באפריל.

ניסן סלומינסקי: אבל זה התקבל בנובמבר, מה זה אפריל?

ניסן סלומינסקי: בנובמבר 2007 קיבל את התקציב של 2008, למה לא חתם עליו?

גדעון בריקמן: אתה מדבר על 2008, או 2007?

ניסן סלומינסקי: על 2008, 2007 גמרנו.

גדעון בריקמן: 2007 עדיין מונח על שולחננו בדיונים.

ניסן סלומינסקי: למה?

גדעון בריקמן: כי צריך לדון בו, זה לא להסתכל ולאשר ולחתום.

ניסן סלומינסקי: את תקציב המשרד שלך הגשתם לפני 2008?

גדעון בריקמן: כן.

ניסן סלומינסקי: והוא יותר מסובך קצת מהתקציב שלהם?

גדעון בריקמן: כן.

ניסן סלומינסקי: אז למה את זה לא?

גדעון בריקמן: אנחנו נעשה את המקסימום, נסיים ולחתום עליו כמה שיותר מהר.

ניסן סלומינסקי: מה זה יותר מהר?

גדעון בריקמן: לא יכול להתחייב---

סטס מיסז'ניקוב: את תקציב 2008?

סטס מיסז'ניקוב: אנחנו מאשרים היום את תקציב 2007.

אבשלום וילן: אדוני היושב ראש, אני מציע, שיהיה מאוד ברור.

אבשלום וילן: אני לא סתם דיברתי קודם על משחקים פוליטיים.

אבשלום וילן: השר החדש, היה לו זמן ללמוד, באמת סיפורים.

אבשלום וילן: הוא מכיר את הספורט לפחות כמוני.

אבשלום וילן: היה צריך ללמוד, ביומיים הוא היה גומר את זה, אם הוא היה רוצה.

אבשלום וילן: אני נכנסתי לסוגיה לפני ארבע, חמש שנים.

אבשלום וילן: מתן וילנאי שר שאחראי על הספורט וחבר הכנסת סילבן שלום שר האוצר ויש ביניהם ריב האם יום טוב סמיה, אלוף פיקוד הדרום לשעבר, יכול לעמוד בראשות המועצה, כן או לא.

אבשלום וילן: ויום טוב סמיה לא היה מספיק טוב, הוא במקרה החליף את מתן וסילבן חשב ככה, אני אפילו לא יודע מה היה שם הסיפור, אבל זו היתה ההוכחה הנוראית לפוליטיזציה המטומטמת שפשתה בנו ועל הסיפור אם יום טוב סמיה יקבל את האחריות או לא, עשרה חודשים לא חתמו על התקציב, עד שהם הסכימו שיום טוב סמיה ראוי.

אבשלום וילן: מה אני אומר לך?

אבשלום וילן: זה הכול רווי פוליטיזציה מטופשת, מטומטמת, אווילית, שאין לה מקום.

אבשלום וילן: עכשיו, תפתח את הפרוטוקולים כל שנה, חבר הכנסת ליצמן היה יושב ראש, אני הייתי עוזרו הנאמן לנושא הספורט וכל פעם הייתי אומר על התקציב הזה, 'מה אנחנו מאשרים פה?' זה תקציב שמגלגל מיליארדים.

אבשלום וילן: באים אלינו עכשיו לאשר כש-2007 נגמרה, השר לומד.

אבשלום וילן: מה יש לי ללמוד?

אבשלום וילן: בחצי שעה קוראים, יודעים בדיוק, מזמינים את גדעון, שואלים שאלות.

אבשלום וילן: זה הכול בגלל הפוליטיזציה, ואחת משתיים, אדוני היושב ראש, או שמאשרים את זה עכשיו ותוך שבועיים אנחנו מקבלים פה את תקציב 2008 שאפשר להעיר עליו הערות ואפשר לראות ומתחילים לטפל בכל הפוליטיזציה ומוציאים את זה מידי שני השרים שכל מה שמעניין אותם, ואמרתי זה לא הם, זה הרי קודמיהם בתפקיד, אותו דבר בדיוק.

אבשלום וילן: זה הפך היסטורית פה למינויים פוליטיים שבינם ובין הספורט אין דבר, והגיע הזמן לנקות את זה.

אבשלום וילן: מפא"י חלפה מהעולם, חרות חלפה מהעולם, ונבחרת ישראל כבר לא מורכבת בשיטת הפיפטי-פיפטי, 5 הפועל, 5 מכבי, אחד בית"ר.

אבשלום וילן: כל זה נגמר, פה עוד ממשיכים משחקים פוליטיים.

אבשלום וילן: לכן אני מציע לא לאשר את זה.

סטס מיסז'ניקוב: בכלל?

אבשלום וילן: לא, לא לאשר את זה, ששני השרים יביאו עכשיו את תקציב 2008, יחתמו על שניהם, ואז נאשר.

אבשלום וילן: תפתח את הפרוטוקול מה אמרתי אצל חבר הכנסת ליצמן כל שנה.

אבשלום וילן: בדיוק את זה.

אבשלום וילן: מה, זה פעם ראשונה?

אבשלום וילן: תמיד מגיע שר באפריל והוא צריך ללמוד.

אבשלום וילן: רגע, מי האיש שלי שמה?

אבשלום וילן: מי ישלוט?

אבשלום וילן: רגע, אנחנו לא נסכים.

אבשלום וילן: תבין, יום טוב סמיה לא היה מספיק טוב אני כבר לא זוכר בשביל מי, או למתן או לסילבן, או לשניהם, ועשרה חודשים בגלל זה התעכב התקציב.

אבשלום וילן: תגיד, את הגנון הזה.

אבשלום וילן: .. מדברים על התדמית של הפוליטיקאים, על הדימוי, ועל זה.

אבשלום וילן: בוא נגיד, לפחות בזה נהיה קצת מבוגרים ולא תינוקות פוליטיים.

ראובן ריבלין: אנחנו דחינו את הישיבה הקודמת והזמנו את מועצת ההימורים להיום מתוך כוונה להשיג איזה שהיא מטרה.

ראובן ריבלין: להערכתי, אלא אם כן אני טועה, המטרה לא הושגה.

ראובן ריבלין: המטרה לא הושגה והמטרה היא גם דבר שצופה פני עתיד, משום שלא יכול להיות מצב שבו מועצה ציבורית, שקמה על פי חוק ולא מגלגלת איזה שהם כספים שהם לא בעלי חשיבות, אלא הם כספים אדירים.

ראובן ריבלין: מדובר פה בלמעלה ממיליארד ו-600 מיליון.

ראובן ריבלין: אדוני יושב ראש מועצת ונשיא האוניברסיטה, במיליארד ו-600 אפשר לעשות משהו.

ראובן ריבלין: אי אפשר לזלזל בזה.

ראובן ריבלין: אני דיברתי עם השר מג'אדלה, הוא אומר 'למה אתם עושים לי את העניין הזה?', אמרתי לו 'זה דבר שהוא גם לטובתך'.

ראובן ריבלין: אין לי עניין לבוא ולראות מי האשם ומי לא האשם.

ראובן ריבלין: אנחנו ביקשנו לדחות את האישור, כדי להשיג מטרה בוועדת הכספים.

ראובן ריבלין: אם אתה תבוא ותאמר לי, אדוני, יושב ראש הוועדה, שאנחנו השגנו ואתה מבקש ממני להצביע?

ראובן ריבלין: כי אני לא רואה מקום שאנחנו לא נאשר תקציב שהוא כבר בוצע ואנחנו היום רק יוצרים איזה שהוא קושי.

ראובן ריבלין: אנחנו, כדי שלא ייווצר בשנה הבאה מצב שבו אנחנו עוד פעם נאשר תקציב שבוצע, צודק חבר הכנסת וילן, בצדק מוחלט.

ראובן ריבלין: לכן אני שואל אותך, היושב ראש, אם אתה חושב שאנחנו השגנו את המטרה, אני איתך, כי אני חושב לגופו של עניין, לגבי הנושא של התקציב, שאנחנו צריכים לאשר את התקציב, אבל אנחנו לא מאשרים את התקציב כאמצעי לחץ על הממשלה, שהיא תשפר את התנהלותה בעניין זה.

ראובן ריבלין: אם אתה חושב שהשגנו, טוב.

ראובן ריבלין: אם אנחנו הזמנו אותם להיום ולא השגנו את המטרה והם זלזלו בבקשתה של ועדת הכספים, אני חושב שמחובתנו לומר להם, אם לא תקיימו את החלטותינו, אנחנו לא מתכוונים לאשר דבר שהוא בבחינת אישור בדיעבד.

סטס מיסז'ניקוב: חבר הכנסת ריבלין, השאלה את מי אנחנו מענישים.

סטס מיסז'ניקוב: הרבה פעמים, אתה יודע, לא צריך לשפוך תינוק עם המים.

סטס מיסז'ניקוב: אם אתה "מאשים" את המשרד לתרבות וספורט, אז הנה, העברה תקציבית של 36 מיליון שקל שאנחנו צריכים לאשר אותה היום, אל תאשר.

סטס מיסז'ניקוב: זה לחץ על המשרד, שהוא לא פעל כראוי.

סטס מיסז'ניקוב: אבל למה לא לאשר את תקציב 2007 של מועצה להסדרים בספורט שיכול להיות שאנחנו מענישים בכלל את הספורטאים ואת הארגונים.

ראובן ריבלין: אני לא רוצה לסבך את המועצה ובוודאי שלא את היושב ראש.

ראובן ריבלין: בישיבה הקודמת, לא על דעת המועצה, אבל המועצה הבינה שפעולתה של הוועדה היא לטובת המועצה.

ראובן ריבלין: היא הבינה זאת, אם לא בצורה מפורשת, היא הבינה זאת מכלל, כי העובדה שהיא לא באה וזעקה לנו בזעקה, 'היום כבר אחרי ינואר', כי זה היה ב-15 בינואר, 'אחרי דצמבר, אתם לא מאשרים, אנחנו נמצאים במים עדינים'.

ראובן ריבלין: לא, הם הבינו את רצוננו.

ראובן ריבלין: לא השתנה דבר מ-15 בינואר עד היום.

ראובן ריבלין: להיפך, עשינו מעשה שהוא מחנך.

סטס מיסז'ניקוב: חבר הכנסת ריבלין, מה הוא אשם בזה?

סטס מיסז'ניקוב: אם החצים מכוונים למשרדים, אז צריך לפעול כנגד המשרדים.

ניסן סלומינסקי: לא, אבל זו דרך בטוחה.

סטס מיסז'ניקוב: זו לא דרך בטוחה, אתה שופך את התינוק עם המים.

ניסן סלומינסקי: למה?

ניסן סלומינסקי: אם לא תאשר, הוא לא יפסיד כלום מזה, אבל---

ראובן ריבלין: פעם איים הסבא שלי בקולחוז שאם הפריץ לא יעבור פה, הוא ישבות שביתת רעב.

ראובן ריבלין: אמרו לו, אז מה קרה?

ראובן ריבלין: הוא אומר, אז סבא שלי הלך לישון רעב.

ראובן ריבלין: אני לא רוצה ללכת לישון רעב.

ראובן ריבלין: אם אנחנו ידענו שזאת תהיה התוצאה היום, מוטב היה שלא היינו עושים את מה שעשינו, אלא מאשרים זאת בפעם הקודמת.

ראובן ריבלין: מכיוון שיצאנו לדרך והפעלנו את סמכותה של הוועדה ולא אישרנו, אני מציע שאנחנו לא ניסוג כרגע, כי הדבר יהיה עוד יותר גרוע מאשר אנחנו היינו קודם, כאשר דחינו זאת להיום.

גדעון בריקמן: אנחנו, במועצת ההימורים, הגשנו את תקציב 2007 בנובמבר 2006.

גדעון בריקמן: בנובמבר 2007 הגשנו את תקציב 2008.

גדעון בריקמן: כלומר מבחינת מועצת ההימורים והחוק, אנחנו עומדים בדיוק על מה שהחוק ביקש מאיתנו, אבל הנזק, חבר הכנסת וילן, שיהיה עכשיו, אם לא תאשרו לנו את תקציב 2007 הוא נזק בלתי הפיך לספורט.

גדעון בריקמן: כי אגודות ואיגודים נסגרים, אין להם את ה---

אבשלום וילן: לא העברת להם את הכספים?

גדעון בריקמן: לא העברתי הפרשים.

גדעון בריקמן: מגיעים להם הפרשים של מיליונים.

גדעון בריקמן: יש פה הפרשים של עשרות מיליונים שלא העברתי להם, אגודות ואיגודים נסגרים.

גדעון בריקמן: אני אומר לך באחריות מלאה, כיושב ראש.

ניסן סלומינסקי: לשר זה לא אכפת?

גדעון בריקמן: מאוד אכפת לו, אני בטוח שמאוד אכפת לו.

ניסן סלומינסקי: אז אם נדחה את זה בשבועיים, והשר יידע שזו הסיבה ופה נציג האוצר מתחייב ששר האוצר תוך יום יחתום על זה.

ניסן סלומינסקי: אם זה לא, אז תגיד לי.

אבשלום וילן: זו התחייבות בשמו של שר האוצר?

אבשלום וילן: אל תהיה בטוח, הוא ניהל את המועצה.

ניסן סלומינסקי: רק שנייה, כמה זמן זה יהיה אצל שר האוצר?

אייל אפשטיין: ברגע שזה יעבור ממשרד המדע, הצוות המקצועי שלנו יטפל בזה.

אייל אפשטיין: אני מניח שבתוך תקופה של שבועיים אנחנו צריכים לאשר את זה---

ניסן סלומינסקי: אתה לא צריך שבועיים, אתה לא יכול לעבוד במקביל?

אייל אפשטיין: אני אנסה לעשות את זה מוקדם יותר.

ניסן סלומינסקי: אתה לא יכול לעבוד איתם במקביל?

אייל אפשטיין: אנחנו בדרך כלל מקבלים, אנחנו מאשרים את זה---

ניסן סלומינסקי: אתה יכול להתחייב שתעבוד איתו במקביל ותוך שבועיים להביא את זה?

יואב רוזן: אני לא יכול להתחייב בשמו של השר בשום דבר.

ניסן סלומינסקי: אני מציע שמאחר ובאמת מה שהוא אומר זה נכון, וזה יפגע בספורט, ואני מניח ששר הספורט צריך לדאוג לספורט הרבה יותר מאיתנו, כי זה התפקיד שלו.

סטס מיסז'ניקוב: לא, אבל אנחנו מאשרים את התקציב---

ניסן סלומינסקי: לא, אבל אני אומר שזו הדרך היחידה---

סטס מיסז'ניקוב: אבל הנה הדרך שלך, הנה הדרך שלך.

ניסן סלומינסקי: מה זה הדבר הזה?

סטס מיסז'ניקוב: העברה תקציבית של 35 מיליון למשרד הספורט, ממשרד האוצר.

ניסן סלומינסקי: תראה לי.

גדעון בריקמן: חבר הכנסת וילן, מה הספורט אשם?

אבשלום וילן: הספורט לא אשם.

אבשלום וילן: אתה ישבת פה לפני שנה, כשהיתה החלטה של הוועדה שעוד פעם זה לא יקרה והנה עברה שנה, אז עם כל הכבוד ליושב ראש החדש, ועדת הכספים של הכנסת, שתפקידה לפקח על הממשלה, כאשר שרים לא בסדר ואין לי מלה רעה אחת להגיד לכם, רק דברים טובים, אתם עושים את עבודתכם, ואתם אמרתם לפני שנה ולפני שנתיים ולפני חודש.

אבשלום וילן: אדוני היושב ראש, אני בסרט הזה חמש או שש שנים פה וכל שנה באים ומבטיחים.

אבשלום וילן: השרים, מכל מיני שיקולים לא ענייניים, תוקעים את הסיפור.

אבשלום וילן: עכשיו איך אתה יכול לפקח?

סטס מיסז'ניקוב: הנה הכלי שלך.

אבשלום וילן: איזה כלי?

סטס מיסז'ניקוב: למה אתה מעניש---

אבשלום וילן: אני לא מעניש אף אחד, אני שומר על כבודה של ועדת הכספים.

אבשלום וילן: אם ועדת הכספים לפני שנה דרשה מהשרים להביא את זה.

אבשלום וילן: .. אני רוצה להזכיר לך, היום החמישי בפברואר, עכשיו הוא יעביר לאיגודים את ההשלמות מלפני שנה ומתי הם יקבלו את הכסף מ-2008?

אבשלום וילן: יש כל מיני דברים, יש ליגות, יש הכול, מתי הם יקבלו?

גדעון בריקמן: אבל זה 2008, חבר הכנסת וילן.

אבשלום וילן: אה, אין קשר?

אבשלום וילן: תקשיב לי טוב---

גדעון בריקמן: תאשר את 2007, אני אומר לך, אגודות מתפרקות.

גדעון בריקמן: האגודות בעוד שבועיים יבואו לפה לעשות הפגנות, לא יהיה להם כסף לגמור את החודש.

אבשלום וילן: יש לי הצעת פשרה.

אבשלום וילן: יש לך פה העברה כספית?

אבשלום וילן: אתה תודיע עכשיו לשר האוצר ולשר התרבות, המדע והספורט שנקעה נפשה של ועדת הכספים מהתרבות הזאת שכל השנים מביאים לנו תקציבים בשנה ורבע איחור.

אבשלום וילן: אי לכך, לאחר שעיכבנו, כדי לא לפגוע באגודות הספורט, אנחנו מאשרים את תקציב 2007, אבל אם עד תוך שבועיים מהיום לא נקבל אישור לתקציב 2008, אתה מקפיא כל אישור של שני השרים האלה, גם משרד האוצר, גם משרד המדע, ומביאים לוועדה.

סטס מיסז'ניקוב: לא, האוצר לא צריך להיות.

אבשלום וילן: למה האוצר לא?

אבשלום וילן: גם שר האוצר צריך לחתום.

חיים אורון: אותי מעניין לדעת, בכל זאת, חבר הכנסת וילן, למה לא מאשרים?

חיים אורון: אני מבין שיש שם ויכוח על משהו.

אבשלום וילן: אמרתי לך, רק פוליטיקות, רק מינויים פוליטיים באיגודים.

גל דאי: המינויים הפוליטיים נגמרו כבר.

גל דאי: במקרה הספציפי הזה, עם כל הכבוד, מה שהיה ב-2007 היה ב-2007, מתי שזה נחתם, נחתם, היו לזה את הסיבות שהמנהל הכללי מנה מקודם.

גל דאי: ב-2008 אני מוכן, לא להתחייב בשם השר, אבל אני יכול להסביר בדיוק מה קורה---

אבשלום וילן: תסלח לי, אתם אנשי השר, מה קורה לכם?

ניסן סלומינסקי: מה קורה?

חיים אורון: מה קורה?

חיים אורון: אולי נדע סוף סוף.

גל דאי: מה שקורה זה עניינים טכניים מקצועיים שהשר אפילו לא מעורב בהם, אין פה שום עניין פוליטי.

ניסן סלומינסקי: מה הכוונה טכניים?

אבשלום וילן: אדוני העוזר, היתה התחייבות לפני הוועדה שהתקציב הבא הוא בנובמבר 2007.

אבשלום וילן: אנחנו בחמישי לפברואר, מי נתן לך את הסמכות, בגלל עניינים טכניים, לצפצף על ועדת הכספים?

אבשלום וילן: מי נתן לך?

ניסן סלומינסקי: אני מסכים לטכניים שלכם---

גל דאי: את ההתחייבות הזו אני לא נתתי.

אבשלום וילן: לקחת את החוק לידיים, זה הכול.

אבשלום וילן: במדינה מתוקנת כולכם הייתם עפים.

ניסן סלומינסקי: הנושאים הטכניים שלכם, אתם יכולים לפתור אותם בלי מר גדעון בריקמן או בירור איתו?

ניסן סלומינסקי: ניסו לברר איתכם משהו, בודקים איתכם משהו?

ניסן סלומינסקי: אני לא מבין.

ניסן סלומינסקי: הוא לא יודע על שום דבר, אז איזה דברים טכניים מעכבים אתכם כבר כמה חודשים מלאשר תקציב כזה?

חיים אורון: תן לו לדבר, הוא כבר הלך להגיד לנו, שנשמע משהו.

ניסן סלומינסקי: לא, הוא אומר דברים טכניים.

חיים אורון: שיגיד מה זה הטכניקה.

גל דאי: הטכניקה זה לשלוח את זה לאנשים המקצועיים אצלנו במשרד, לקבל את ההמלצות.

גל דאי: בעניינים טכניים שאני מודע להם ואני גם אחראי עליהם, ואם לקחתי את החוק לידיים, אז זה לא בכוונה, כי ככה יצא.

גל דאי: משיקולים כאלה ואחרים, לא יצא לנו עדיין לשבת---

אבשלום וילן: מה זה, רואה חשבון?

אבשלום וילן: מי האנשים הטכניים שצריכים לבדוק את זה?

גל דאי: יש לנו תקציבן, יש לנו חשב במשרד---

אבשלום וילן: הם היו בנובמבר צריכים לחתום.

גל דאי: השר הוא לא חותמת גומי והשר מקבל את ההמלצות.

גל דאי: במקרה הספציפי הזה, השר לא אחראי.

גל דאי: .. הוא כן אחראי, אבל הוא לא זה שבא ומקבל את התקציב לידיו ואומרים לו 'תחתום, הכול בסדר'---

ניסן סלומינסקי: תקציב המשרד, הוא יותר מסובך מזה?

ניסן סלומינסקי: אז איך הספקתם לעשות אותו לפני 2008 ואת זה---

גל דאי: הכול נכון.

גל דאי: מה שאני יכול להתחייב בשם לשכת השר שמבחינתנו את כל העניינים הביורוקרטיים אנחנו בזמן הקרוב נקדם כמה שיותר מהר.

גל דאי: זה היה אמור לקרות---

ניסן סלומינסקי: בזמן הקרוב, אתה יכול להגדיר שבועיים?

גל דאי: אני לא יכול להתחייב מתי החתימה עצמה ומתי השר מבצע אותה, כי אני לא יכול לדבר בשמו בעניין הזה, אני כן יכול להגיד---

ראובן ריבלין: בשביל מה הוא בא לפה?

ראובן ריבלין: אני לא מבין.

סטס מיסז'ניקוב: הוא אמר שהוא לא יכול להתחייב בשם השר.

אבשלום וילן: אז שיבוא הנה השר מחר.

סטס מיסז'ניקוב: אני מציע לאמץ גישה של חבר הכנסת וילן ואת ההצעה שלו.

סטס מיסז'ניקוב: אני מציע לאשר את התקציב ולא להשאיר אגודות ספורט בלי תקציב של 2007 בכלל, ולהגיד שאם תוך שבועיים אנחנו לא נקבל את החתימה.

סטס מיסז'ניקוב: ..

סטס מיסז'ניקוב: אני לא רואה פה שום נגיעה לשר האוצר, עזבו אותי משר האוצר, הוא גם לא יסבול אם אנחנו נעצר תקציבים מהאוצר.

סטס מיסז'ניקוב: אבל אנחנו נדרוש ממשרד הספורט תוך שבועיים להביא לנו את החתימה של השר.

אבשלום וילן: היתה התחייבות של האוצר שברגע שהם מקבלים את זה מהם, תוך יומיים-שלושה הם מעבירים את זה.

אבשלום וילן: הוא גם אמר לי עכשיו שלשר אין שום בעיה.

אבשלום וילן: אם זאת הצהרה לפרוטוקול, אין לי בעיה, הם הצהירו.

ניסן סלומינסקי: הוא מוכן לבדוק בו זמנית.

סטס מיסז'ניקוב: חבר הכנסת וילן, זה מקובל?

ראובן ריבלין: זה מה שהוא אמר בפעם הקודמת, היום הוא אומר שזה נזק לספורט.

ראובן ריבלין: בפעם הקודמת הוא בכלל אמר---

אייל אפשטיין: לגבי ההתנהלות באישור הנושא על ידי משרד האוצר, הבדיקה היא בדיקה מקצועית לחלוטין, על ידי הצוות שאחראי על זה, הצוות שלי.

אייל אפשטיין: לגבי לוחות הזמנים, אני יכול לחזור לוועדה אפילו עוד היום, לדבר עם העובד שאחראי על הנושא הספציפי הזה באיזה מהירות הוא יכול לאשר את התקציב שזה ימים ספורים.

סטס מיסז'ניקוב: אתה לא זקוק לחתימה של שר הספורט בשביל זה.

סטס מיסז'ניקוב: מבחינה משפטית לא.

סטס מיסז'ניקוב: אז תעבדו במקביל, בבקשה.

אבשלום וילן: השר רוני בראון היה בתפקיד של גדעון בריקמן כמה שנים, הוא יודע בדיוק איך קוראים את הניירות האלה, כך שאני לא בטוח שהוא רק יחתום.

אבשלום וילן: אני מציע שעד סוף חודש פברואר, אדוני היושב ראש, אנחנו דורשים לקבל לידינו לאישור את תקציב 2008, אחרי שהוא עבר את אישור שני המשרדים.

אבשלום וילן: נתנו שלושה שבועות, 24 ימים, זה מספיק.

אבשלום וילן: דבר שני, להוסיף להחלטה גם כמדי שנה שאנחנו דורשים את תקציב 2009 לקבל בראשון בנובמבר, לאחר אישור השרים.

אבשלום וילן: שנוכל להסתכל על זה.

סטס מיסז'ניקוב: ואז יהיו הבחירות וכל הכנסת תתחלף.

אבשלום וילן: עזוב אותי מהבחירות, זה בדיוק מה שאני רוצה להפריד.

אבשלום וילן: אתה יודע מה הבעיה?

אבשלום וילן: להם יש חלוקה בין הענפים השונים.

אבשלום וילן: למשל, אם אתה היית מקבל בנובמבר מה שאתה ביקשת ממר גדעון בריקמן, היית יכול להגיד 'תשמע, בתקציב הזה אני חושב שהאלימות בספורט זה מאבק חשוב מאוד, אני מבקש ממך בתקציב הזה, יש לך פה רזרבה, יש קרן שמורה, בוא אני אראה לך את הכול איפה זה נמצא, שים שם 50 מיליון שקלים למאבק באלימות לשלוש שנים'.

אבשלום וילן: היית יכול להגיד לו.

אבשלום וילן: עכשיו, ב-2007 אתה יכול להגיד לו?

אבשלום וילן: גם 2008 יצאה לדרך, אבל זה בדיוק ההבדל.

אבשלום וילן: אז יש לך אפשרות, אתה גוף סטטוטורי מפקח.

אבשלום וילן: למשל בשנים קודמות היו פה ויכוחים, ענפים קטנים, ענפים כאלה, יש להם ועדות, עניינים, אבל תוכל להגיד משהו על הוועדה.

אבשלום וילן: יש לך אפשרות להשפיע.

ראובן ריבלין: אני בטוח שזה על דעת מר אבשלום וילן, אני מציע את הצעת וילן בתוספת.

ראובן ריבלין: אנחנו, ועדת הכספים מודיעה למשרדים הנוגעים בדבר שלא תאשר שום העברה כספית אם עד סוף פברואר היא לא תבצע את מה שביקשנו.

סטס מיסז'ניקוב: יש עוד הערות?

סטס מיסז'ניקוב: טוב.

סטס מיסז'ניקוב: אז אני חושב שאנחנו נקבל את הגישה שהציע חבר הכנסת וילן.

סטס מיסז'ניקוב: אנחנו דורשים את שני המשרדים לפעול במקביל על מנת לספק לוועדת הכספים את תקציב 2008 חתום על ידי השרים.

סטס מיסז'ניקוב: אני פונה אליך במיוחד.

סטס מיסז'ניקוב: המנהל הכללי אומר שהוא לא אחראי על השר, אבל אתה ראש המטה שלו, אז אתה יכול להעביר לו את המסר הזה.

ראובן ריבלין: עם כל הכבוד, גם לעוזרים שהם ראשי מטה אין מעמד בפנינו, רק המנהל הכללי או השר.

ראובן ריבלין: אם השר שלח את המנהל הכללי, המנהל הכללי אמר לנו את דברו וזה מה שמחייב אותנו.

ראובן ריבלין: אני לא צריך לשמוע איזה שהם דברים של עוזרים, עם כל הכבוד.

סטס מיסז'ניקוב: אני לא שומע דברים, אני מעביר מסר לשר, גם דרך המנהל הכללי וגם דרך ראש המטה שלו.

ראובן ריבלין: המנהל הכללי מייצג את המשרד בפנינו.

ראובן ריבלין: אם אתה תיצור איזה שהוא נוהל שהמנהל הכללי מיותר, כאשר בא עוזר השר, ויש לי כבוד גדול, היו לי עוזרים שהלוואי ואני הייתי יודע מה שהם יודעים, אני מודיע לך שהעוזרים, העוזר שלי עידן לנדאו, לא הייתי שווה כלום אם הוא לא היה על ידי, אבל יחד עם זאת אנחנו לא יכולים לתת מעמד לעוזרים ולכן אני מודיע לך שהמנהל הכללי בא ואמר את דברו, ואנחנו צריכים להסתפק.

סטס מיסז'ניקוב: מה אמר המנהל הכללי?

סטס מיסז'ניקוב: שהוא לא אחראי על השר.

ראובן ריבלין: שהוא לא יכול להתחייב בשם השר.

ראובן ריבלין: שיבוא השר.

סטס מיסז'ניקוב: אני מציע לאמץ גישה של חבר הכנסת של אבשלום וילן, לדרוש מהמשרדים להביא לנו את תקציב 2008 עד סוף החודש חתום.

אבשלום וילן: ותקציב 2009.

ניסן סלומינסקי: לדרוש מהמשרדים.

אבשלום וילן: המועצה היא מועצה סטטוטורית מפוקחת, היא מאוד מסודרת, היא מכינה תקציב בזמן, תמיד מי שתוקע זה השרים, למה?

אבשלום וילן: בגלל קומבינות פוליטיות.

סטס מיסז'ניקוב: חבר הכנסת וילן, אנחנו יכולים להוסיף את זה לפרוטוקול, זה לא ישים.

סטס מיסז'ניקוב: אתה יודע שזה לא ישים.

אבשלום וילן: תסלח לי, העברת תקציביות, אתה לא יכול לעצור---

ניסן סלומינסקי: אתה נותן התראה שלא יגידו 'לא אמרתם'.

סטס מיסז'ניקוב: אנחנו מוסיפים לפרוטוקול את ההמלצה החמה של הוועדה, את תקציב 2009 להביא לנו עד ראשון לנובמבר לאחר שחתום על ידי השרים.

סטס מיסז'ניקוב: מי בעד אישור תקציב של הסדר ההימורים בספורט לשנת 2007?

סטס מיסז'ניקוב: מי נגד?

סטס מיסז'ניקוב: פה אחד.

סטס מיסז'ניקוב: אושר – פה אחד.

סטס מיסז'ניקוב: רבותיי, מי בעד פנייה תקציבית מספר 10?

סטס מיסז'ניקוב: מי נגד?

סטס מיסז'ניקוב: אושר.

סטס מיסז'ניקוב: תודה רבה.

סטס מיסז'ניקוב: אושר.